CELEX: 32007R1172
Language: hr
Date: 2007-10-05
Title: Uredba Komisije (EZ) br. 1172/2007 od 5. listopada 2007. o izmjeni Uredbe Komisije (EZ) br. 1891/2004 od 21. listopada 2004. o utvrđivanju odredaba za provedbu Uredbe Vijeća (EZ) br. 1383/2003 o carinskom postupanju u vezi s robom za koju postoji sumnja da povređuje određena prava intelektualnog vlasništva i o mjerama koje se poduzimaju u vezi s robom za koju je utvrđeno povrjeđivanje spomenutih prava

02/Sv. 015
            
            
               HR
            
            
               Službeni list Europske unije
            
            
               246
            
         32007R1172
   
               L 261/12
            
            
               SLUŽBENI LIST EUROPSKE UNIJE
            
            
               05.10.2007.
            
         
      UREDBA KOMISIJE (EZ) br. 1172/2007
   od 5. listopada 2007.
   o izmjeni Uredbe Komisije (EZ) br. 1891/2004 od 21. listopada 2004. o utvrđivanju odredaba za provedbu Uredbe Vijeća (EZ) br. 1383/2003 o carinskom postupanju u vezi s robom za koju postoji sumnja da povređuje određena prava intelektualnog vlasništva i o mjerama koje se poduzimaju u vezi s robom za koju je utvrđeno povrjeđivanje spomenutih prava
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Uredbu Vijeća (EZ) br. 1383/2003 od 22. srpnja 2003. o carinskom postupanju u vezi s robom za koju postoji sumnja da povređuje određena prava intelektualnog vlasništva i o mjerama koje se poduzimaju u vezi s robom za koju je utvrđeno povrjeđivanje spomenutih prava (1), a posebno njezin članak 20.,
   budući da:
   
               (1)
            
            
               Uredbom (EZ) br. 1383/2003 propisuju se postupanja carinskih tijela u vezi s robom za koju postoji sumnja da povređuje određena prava intelektualnog vlasništva.
            
         
               (2)
            
            
               Uredbom Komisije (EZ) br. 1891/2004 (2) utvrđuju se odredbe za provedbu Uredbe (EZ) br. 1383/2003, posebno u vezi s obrascima za poduzimanje mjera. Prilozi I. i II. navedenoj Uredbi sadrže obrasce koji pokazuju kakav je zadani format tih obrazaca zahtjeva.
            
         
               (3)
            
            
               Prilozi I.-C i II.-C Uredbi (EZ) br. 1891/2004 sadrže popis nadležnih tijela kojima se moraju podnijeti nacionalni zahtjevi i zahtjevi Zajednice za poduzimanje mjera. Člankom 8. Uredbe propisuje se da Komisija mora objaviti popis odjela unutar carinskog tijela, kako je navedeno u članku 5. stavku 2. Uredbe (EZ) br. 1383/2003, u seriji C Službenog lista Europske unije. Kako popisi u prilozima I.-C i II.-C sadrže podatke koji su podložni promjenama i trebaju se redovno ažurirati, primjerenije ih je objavljivati u seriji C Službenog lista Europske unije. Priloge I.-C i II.-C Uredbi (EZ) br. 1891/2004 treba stoga izbrisati.
            
         
               (4)
            
            
               1. siječnja 2007. Bugarska i Rumunjska pristupile su Europskoj uniji. Uredbu (EZ) br. 1891/2004 treba stoga prilagoditi tako da uključuje upućivanje na te dvije države u zahtjevu Zajednice za poduzimanje mjera koji ona sadrži.
            
         
               (5)
            
            
               Zahtjev Zajednice za poduzimanje mjera trebao je biti prilagođen Uredbom Komisije (EZ) br. 1792/2006 od 23. listopada 2006. o prilagodbi određenih uredaba i odluka u područjima slobodnog kretanja robe, slobodnog kretanja osoba, politike tržišnoga natjecanja, poljoprivrede (veterinarskog i fitosanitarnog zakonodavstva), ribarstva, prometne politike, oporezivanja, statistike, socijalne politike i zapošljavanja, zaštite okoliša, carinske unije i vanjskih odnosa zbog pristupanja Bugarske i Rumunjske (3), koja je stupila na snagu na dan stupanja na snagu Ugovora o pristupanju navedenih država.
            
         
               (6)
            
            
               Radi dosljednosti, obrazac zahtjeva Zajednice za poduzimanje mjera potrebno je prilagoditi od dana pristupanja Bugarske i Rumunjske.
            
         
               (7)
            
            
               Uredbu (EZ) br. 1891/2004 treba stoga na odgovarajući način izmijeniti.
            
         
               (8)
            
            
               Mjere predviđene u ovoj Uredbi u skladu su s mišljenjem Odbora za Carinski zakonik,
            
         DONIJELA JE OVU UREDBU:
   Članak 1.
   Ovime se Uredba (EZ) br. 1891/2004 mijenja kako slijedi:
   
               1.
            
            
               U Prilogu I., u polju 2. nacionalnog zahtjeva za poduzimanje mjera (AA), brišu se riječi „(vidjeti Prilog I.-C za pojedinosti)”.
            
         
               2.
            
            
               Prilog I.-C se briše.
            
         
               3.
            
            
               Prilog II. zamjenjuje se tekstom u Prilogu ovoj Uredbi.
            
         
               4.
            
            
               U Prilogu II.A u posljednjoj rečenici brišu se riječi „u popisu Priloga II.-C”.
            
         
               5.
            
            
               Prilog II.-C se briše.
            
         Članak 2.
   Ova Uredba stupa na snagu na dan objave u Službenom listu Europske unije.
   Međutim, članak 1. stavak 3. primjenjuje se od 1. siječnja 2007.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno Bruxellesu 5. listopada 2007.
      
         
            Za Komisiju
         
         László KOVÁCS
         
         
            Član Komisije
         
      
   
   
      (1)  SL L 196, 2.8.2003., str. 7.
   
      (2)  SL L 328, 30.10.2004., str. 16.
   
      (3)  SL L 362, 20.12.2006., str. 1.
   PRILOG
   
      
         „PRILOG II.